স্বপ্ন দেখতাম, কায়সার হামিদ তাঁর ঝাকরা চুল ঝাঁকিয়ে একের পর এক গোল দিয়ে যাচ্ছে। আর তাকে পাল্লা দিয়ে মাঠে সাপোর্ট দিয়ে যাচ্ছে সালাহউদ্দিন আর আসলাম। ঐ দিকে গোলপোস্টে গোলকিপার পনির বসে বসে মাছি মারছে। কী করবে বেচারা, তার কাছে যে বলই আসেনা! বাংলাদেশের বিপক্ষে খেলতে নেমে ব্রাজিল, আর্জেন্টিনা, জার্মানি, ইটালির খেলোয়াড়রা নাকানি চুবানি খাচ্ছে। চুবানি খাবেই বা না কেন? বাংলাদেশের পক্ষে যে জুয়েল রানা, মাসুদ রানা, সাব্বির, জনি, রুপু, মুন্নারা খেলছে যে!